Държавен вестник, бр. 52, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  52
да притежават по-ниска степен на професионална 
квалификация или професионален опит. 
Професионалното образование, обучение и 
квалификация на лицата за морско корабоплаване 
се извършва при спазване на стандартите, норми­
те и препоръките, посочени в Конвенция STCW 
(Международна конвенция за вахтената служба 
и нормите за подготовка и освидетелстване на 
моряците, 1978 г., както е допълнена) и Дирек­
тива 2001/25/ЕС на Европейския парламент и на 
Съвета от 4 април 2001 г. за минималното ниво 
за подготовка на моряците.
Професионалното образование, обучение и 
квалификация на лицата за речно корабоплаване 
се извършват при спазване на изискванията към 
формите и методическото осигуряване на обра­
зованието и обучението на моряците съгласно 
правната уредба на Европейската общност и пре­
поръките на Икономическата комисия за Европа 
на Организацията на обединените нации.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Придобилият трета степен на професионална 
квалификация по професията „Корабоводител“ 
може да заема корабна длъжност „рулеви“ във 
всички корабоплавателни компании съгласно из­
искванията на Конвенция STCW и Наредба № 6 
от 2007 г. за компетентност на морските лица в 
Република България, издадена от министъра на 
транспорта (ДВ, бр. 101 от 2007 г.). 
Корабоводителят може да изпълнява задълже­
нията си на член от корабния екипаж съгласно 
изискванията на корабната компания при плани­
ране и извършване навигацията на кораба. Под­
държа карти, използва навигационна литература 
и помагала. Прогнозира, анализира и решава 
проблеми, свързани с безопасната експлоатация 
на кораба. Използва (разчита) показания от 
жиро- и магнитни компаси. Прилага Между­
народните правила за предпазване на съдовете 
от сблъскване (МППСС-72/Convention on the 
International Regulations for Preventing Collision at 
Sea; COLREG Convention-Collision Regulations). 
Определя безопасен маршрут за плаване в зави­
симост от хидрометеорологичната обстановка и 
особеностите на района. Определя маневрените 
характеристики на кораба.
Изпълнява задълженията си като член на еки­
пажа при сформиране на състави за плаване по 
и срещу течението.
Участва в обработването, подреждането и 
съхраняването на товари по време на товаро-раз­
товарни дейности и преход на кораба. Участва в 
поддържането на кораба в мореходно състояние. 
Спазва правилата за здравословни и безопасни 
условия на труд. Изготвя товарни и митнически 
документи. 
Оперира с аварийно-спасителното и противо­
пожарното имущество съгласно процедурите по 
време на тренировъчни обучения и реална ситуация 
и изпълнява задълженията си по поддръжката им. 
Спазва и наблюдава изпълнението на норма­
тивните изисквания от подчинените му лица за 
опазване на човешкия живот по море и на окол­
ната среда и докладва за допуснати нарушения. 
Комуникира професионално на английски език 
и/или на някой от официалните езици на Дунав­
ската комисия (ДК).
Особеностите и условията на труд изискват от 
корабоводителя да бъде дисциплиниран, наблюда­
телен, издръжлив при продължително физическо 
натоварване, лоялен и отговорен, с нагласа за точно 
и прецизно изпълнение на заповеди, инструкции 
и указания. Лицата, практикуващи професията, 
трябва да бъдат физически и психически издръж­
ливи, подвижни и сръчни.
При изпълнение на някои от дейностите, напри­
мер товаро-разтоварни операции и маневриране 
на кораба, се налага работа на височина.
В своята работа корабоводителят използва 
навигационни и лоцмански карти, издания, ин­
струменти и радионавигационно оборудване. 
Спазва процедури и изисквания, регламентирани 
в ръководства, правилници и инструкции. Използва 
съвременна справочна и каталожна литература, 
професионален софтуер и компютър с интернет. 
По време на товаро-разтоварни операции ра­
боти с товароподемни механизми, товарозахватни 
устройства и инвентар, като отговаря за ремонта 
и поддръжката им. 
Използва спасителни средства, средства за 
гасене на пожари и оказване на долекарска по­
мощ – при необходимост.
Кандидатът за обучение трябва да отговаря 
на здравословните изисквания за заемане на 
длъжността „Корабоводител“, което се удосто­
верява с медицинско свидетелство, издадено от 
транспортно медицинско заведение в съответствие 
с изискванията за медицинско и психофизиологи­
ческо освидетелстване на кандидатите за работа 
на кораб.
Всички лица, работещи или ангажирани на 
морски кораб, преди да им бъдат възложени за­
дължения на борда на кораба, трябва да преминат 
подготовка за запознаване с техниката на оцеляване, 
със задълженията по безопасността и по опазване 
на околната среда по време на експлоатация на 
кораба. Необходима е основна подготовка (под­
готвителен курс и успешно положен изпит) със 
сертификат по:
 техника за лично оцеляване;
 противопожарна безопасност и борба с по­
жари;
 оказване на долекарска помощ;
 лична безопасност и обществени отговорности 
съгласно изискванията на STCW.
2.2. Възможности за продължаване на профе­
сионалното обучение
Придобилите трета степен на професионал­
на квалификация по една от специалностите от 
професия „Корабоводител“ могат да продължат 
обучението си за придобиване на професионална 
квалификация по другата специалност („Корабо­
водене – морско“ или „Корабоводене – речно“).
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­